NAJLEPŠÍ DEŇ MATIEK!
V Mexiku bol Deň matiek a mama bola nadšená mojím plánom.
Nie! Nie. To je príliš.
Tak ja som bol nadšený. Ona vlažná.
Je to môj deň a chcem ho stráviť doma varením pre rodinu.
Ale v Las Colinas sú neskoré raňajky na Deň matiek!
Vieš, ako ťažko sa to rezervuje?
Teda, hocikomu, kto nie je asistent vedúceho prevádzky.
A to ja som.
Máximo, ak chce tvoja mama ostať doma s rodinou vo svoj deň,
prečo by sme to spochybňovali?
Ďakujem!
Kedy mám povedať mame, nech sa zastaví?
Doña Rosita? Príde? Znova?
Mala Doñu Rositu celkom rada.
Ale od svadby bola neustále na návšteve.
Vieš čo, zlatko? Ak to pre teba toľko znamená,
poďme na tie neskoré raňajky. Len my štyria, však?
Áno.
Zdravím. Viete, fakt by ste mali zamknúť dvere.
Môže sem len tak prísť hocijaký úchyl.
Pekný gauč.
Máximo, kto je ten plešatý beloch?
Ach, sakra. Rozprávali ste príbeh, však?
Popravde, vždy rozpráva príbeh.
Pardon. Človek vydrží len istý čas. Musím to vedieť.
Pohli ste sa nejako s Palomou?
Povedzme, že budeme mať mojarru frita.
To je škoda. Dúfal som, že vám varí večeru.
Ach, to je večera. Vyprážaná ryba, okorenená do dokonalosti.
Jeden hryz a cítim sa ako doma.
Môžem ju požiadať o ďalší tanier, ak sa chceš pridať.
Nie.
Nie, nie. Mám pravidlo, že nejem nič, čo sa mi môže pozrieť do očí.
Navyše, po ceste je Burger King, takže...
Keď už teda prijímaš moju kultúru!
Kde som skončil?
Ach, áno, áno.
Hovoril som o najdôležitejšom mexickom sviatku, teda okrem...
Nie, nie. Vlastne...
Prepáč, Ježiš...
Deň matiek bola jednotka. A ja som bol...
Taký nadšený! Bude to zábava!
A sľubujem, že nebudeš vidieť na novomanželov vo vírivke.
Bublinky neskryjú všetko.
Máximo. Potrebujem kravatu?
Lebo mám dve. Hnedú a druhú hnedú.
Nie. Počkať. Mám v skutočnosti len jednu kravatu?
Ach, nie! Ach, nie. Čo je, Sara?
Zlatko, si chorá?
Nebola chorá.
Teda ak nerátate vážnu horúčku z Go-Go's.
Go-Go's bola legendárna čisto ženská punková kapela.
A tvoja mama bola nimi posadnutá.
V ten deň náhodou v Acapulcu podpisovali platne
a to si nemohla nechať ujsť,
aj keby mala predstierať chorobu na Deň matiek.
Je mi veľmi zima, mami, ale aj veľmi teplo.
Našťastie
si naša mama nevšimla, aká hrozná je Sara herečka.
Hotovo. Ostávaš doma. Poď sem, zlatko.
Ale neboj sa.
- Ostanem tu s tebou. - Nie! Nemôžeš!
Čože?
Nemôžeš... zmeškať špeciálne neskoré raňajky.
Cítila by som sa ešte horšie.
No, ak je to vôbec možné.
Neboj sa. Mám dokonalú náhradníčku.
Mama, chceš ísť na neskoré raňajky?
Nie, nie sú to normálne raňajky. Nie, ani obed.
Pozri, skrátka mi ver. Bude sa ti to páčiť.
Súhlasila.
Prečo sa usmievaš?
Pre nič. Pre všetko. Skrátka sa cítim šťastný.
Aká je šanca, že môžem každý deň pracovať s dievčaťom svojich snov?
Tak jedna k miliónu.
Máximo. Nie je to úžasné?
Obaja môžeme chodiť každý deň do práce s dievčatami svojich snov.
Dobre. Dve k miliónu.
Julia, radšej skontroluj svoje šaty v suveníroch.
Nie. Zase ich dali za opaľovacie krémy?
Za lieky na hnačku.
Ale plusom je, že tam chodí najviac ľudí.
Mal by som ísť. Don Pablo si vzal voľno,
takže mám dvakrát toľko práce za polovičný čas, než príde moja mama.
A inak, Memo, si pripravený na prvý Deň matiek ako vedúci bazénových čašníkov?
To teda som.
Pre matky pri bazéne som naplánoval niečo veľmi špeciálne.
S mamami to viem.
Moja mama hovorí, že som najväčší mamin maznáčik v okolí.
ŠŤASTNÝ DEŇ MATIEK
Ay, Memo. Ani netušíš.
Deň, ktorý dnes zažiješ, nič také si ešte v živote nezažil.
Ay, Héctor, je to len Deň matiek.
Keby to bolo také jednoduché.
Vieš, mexický Deň matiek a americký Deň matiek bývajú inokedy,
ale tento rok... pripadajú na rovnaký víkend.
Stáva sa to len raz za pár rokov, keď sa nám Boh obráti chrbtom.
Šťastný Deň matiek!
Staraj sa.
- Šťastný Deň matiek... - Ahoj. Zabavte sa.
Dobre.
No, nemôže to byť až také zlé, nie?
Teda, nie je Deň matiek o kvetoch a sladkostiach
a čase strávenom s rodinou?
Nie pre americké mamy na dovolenke.
Pre ne je to o odložení deciek a vychutnaní si času pre seba.
Ako napríklad masáž či pedikúra?
- Nie tak celkom. - Barman!
Budem potrebovať poldecák za každé svoje decko a ešte ďalších päť!
Deň matiek!
- Nalievaj. - Áno, rýchlo!
Ponáhľam sa!
Búrka sa začína.
Neskoré raňajky boli napoludnie, mal som päť minút,
aby som preletel hodinovú poradu.
Harmonogram na budúci týždeň je hotový. VIP hostia mali „VI“ starostlivosť.
A nakoniec, podarilo sa nám znova spojazdniť vírivku.
Ach, dobre. Prečo nefungovala?
Do trysiek sa zachytili plavky, keď ich mal na sebe hosť.
- Tééda. Takže bol... - Úplne nahý? Áno.
Ale nebojte sa. Bol príliš chlpatý, nikto nič nevidel.
To nebola moja ďalšia otázka, ale dobre vedieť.
Zdá sa, že si sa postaral o všetko, Máximo. Som ohromená.
Čo dodať, slečna Daviesová? Je mi potešením slúžiť.
Takže, ak je to všetko.
Vlastne nie.
Rada by som prebrala nejaké hotelové veci.
Máš dnes voľno na pracovný obed?
Dnes? Akože ja a vy?
- Tak o druhej alebo tretej? - Ach, nie. Myslela som obed,
akože v normálnom čase. Akože teraz.
Len ak sa ti to hodí.
To znie ako áno. Bude to zábava.
Veľmi ma to mrzí, mami. Naozaj som sa na to tešil.
Neboj sa, zlatko. Rozumiem. Je to tvoja práca.
Pokoj. Rob, čo musíš.
Ďakujem!
A teraz sa pripravte na neuveriteľné jedlo.
Hlavného čašníka som požiadal o kompletný servis.
Kompletný? To je dosť veľa.
A vrátim sa, kým začnete jesť krabie nohy.
Áno, zlatko.
Preboha! Pozrite na tie ceny!
Kto to všetko potrebuje?
Na Deň matiek potrebuješ byť len so svojimi deťmi.
To je ich veža z plodov mora? Myslela som, že bude vyššia.
No to bolo doslova nemožné.
Veža z plodov mora v Las Colinas bola legendárna.
Mala krevety, mušle, ustrice, kraba.
Vieš čo? Skontrolujem večeru.
- Nepozeraj mi karty. - No tak. Veď som to ja.
Hej, máš pravdu.
Ako to ide?
- Pomôžem ti? - Skvelo. A nie.
Čo je? Nejaký problém?
Nie. Nie, nie, nie. Všetko v poriadku.
Určite je tam dosť limetky?
Určite.
Á. Dobre. Dobre.
Lebo dobrá vyprážaná ryba má naozaj šmrnc limetky. Vieš...
Takže, stále pracuješ pre tú neziskovku?
Zachraňuješ ohrozené papagáje.
- Opice. - Opice!
Hej, opice.
- No, aspoň si ich zachránila, nie? - Všetky umreli.
Skontrolujem Huga.
Dobrý nápad.
Dopekla.
Aké sofistikované sedenie.
Ay, nie, to nie preto. Len...
Po piatich hodinách na recepcii mi tŕpnu nohy.
Ach, Julia!
Dobrý, slečna Daviesová! Chvíľku. Len vstanem.
Potrebujem pomoc.
Ako dobre vieš, máme voľný obchod, odkedy nás náš bezcitný spolumajiteľ,
Alejandro Vera, donútil zrušiť milovanú zmrzlináreň pána Kopčeka.
Pán Kopček mi chýba.
To nám všetkým, zlatko. To je ale elegán!
Každopádne. Požiadala som personál o nápady,
ako zaplniť tento priestor.
Mohla by si si ich vypočuť a povedať mi tri najlepšie?
Áno! Iste. Teda, som poctená, že ste si ma na to vybrali.
Zvyčajne Dona Pabla.
Ale má voľno, tak mi napadol Chad.
Ale ten tu nie je, tak mi napadol Máximo.
Ale keďže máme pracovný obed a videla som, ako tu posedávaš,
nuž, napadla si mi ty!
Ďakujem. Veľa to pre mňa znamená.
Teda, je to tu luxusné. Našťastie ste mali v limuzíne náhradné sako.
Pristane ti.
Takže, slečna Daviesová, akej pracovnej veci sa mám chopiť?
Lebo som pripravený sa jej chopiť.
Na to bude dosť času.
Chad to tu zbožňuje.
Máme tu každý rok stálu rezerváciu.
Zdalo sa mi, že by bola škoda, keby prepadla.
Toto asi nepotrebujem.
Ani pastelky.
Isteže nie. Je to veľký chlapec.
Ale tento golier mi vadí.
Taký pekný.
Keď som sedel na Chadovom mieste s jeho mamou na Deň matiek,
vravel som si: „Je možné, že ma Diane nevníma ako nového Dona Pabla?
Že ma vníma ako nového...
Chada?“
DEŇ NEZÁVISLOSTI!
Ach, začneme s kalamármi. To bude zábavné.
Kým som ľutoval, že som opustil mamu,
Sara o svojom rozhodnutí vôbec nepochybovala.
Bola pripravená stáť v tom rade do hudobnín celý deň.
Dokonca mala so sebou aj maminu polievku, keby vyhladla.
Nemala len jednu vec...
Pero!
Ay!
Páči sa.
- Doniesla som dve. - Vďaka.
Počkať, páčia sa ti The Go-Go's?
Nevyzerám punkrockovo?
Asi preto, že toto tričko zakrýva všetky moje tetovania.
Hej, aj ja mám tetovanie čudného znamienka na lakti.
Pekné. Vyzerá trochu ako Joey Ramone.
Trochu.
Pozrite sa na tých ľudí.
Kto potrebuje toľko výstrednosti?
Toto miesto je len smiešne plytvanie peňazí.
- Podaj mi citrón. - Áno, mami.
Mne sa to tu nezdá „smiešne“.
O čom to hovoríš? Nenazvala si Las Colinas semenišťom hriechu?
Áno, možno.
Ale teraz tu pracuje môj syn.
Kto si dá mimózu?
Matky pri bazéne ich prinútili otvoriť bar skôr.
Toto miesto ho ničí.
Žiadny dobrý syn by neopustil matku na Deň matiek!
Prepáč, ale nemôžem držať jazyk za zubami.
Isteže nemôžete. Máte čo robiť s tou krabou nohou.
Ako sa môžeš takto so mnou rozprávať v môj špeciálny deň?
Ach, váš špeciálny deň?
Prepáčte, ale pôvodne ste neboli pozvaná.
- Bože. - Čože?
Nebudem tu sedieť a nenechám sa urážať.
Esteban, odvez ma domov!
Ach, nie, nie, nie. Moja manželka... Ale moja mama.
Ale manželka, ktorá je tiež mama.
Moja mama nemá rada manželku.
Choď.
Najlepší dar na Deň matiek, aký mi môžeš dať, je, že ju odvezieš. Prosím.
- Ďakujem. Ľúbim ťa. - Aj ja teba.
Poďme, mami!
Vráť sa po homára.
Prepáč.
Héctor, musíš mi pomôcť. Tieto ženy sa navzájom topia.
Ach, áno? Jedna matka stratila kľúč od izby v mojich nohaviciach.
Ay.
STARÉ ČASY ZMRZLINÁREŇ
Nuž, najdôležitejšia vec, čo musíš vedieť,
je, že keď hostia prídu s boľavými rukami od buriny, zastrihávania stromov,
či presúvania štrku, budú si chcieť kúpiť nové rukavice.
Ja neviem, Paco.
Myslím, že obchod čisto s rukavicami znie trochu špecificky.
Mohla by si mi teda kúpiť nové rukavice ty? No tak.
Všetky ovocné šťavy by mali smiešne mená,
ako napríklad Razzamatazz alebo Mango-a-Go-Go.
A ak si chorá, dostaneš do tela malé návaly vitamínov
alebo živinami nabitú zmes pýru.
Ja neviem, Lupe.
Nemyslím, že ľudia niekedy zaplatia päť dolárov za nápoj s trávou.
Oľutuješ to.
Takže len ďalšia zmrzlináreň?
Presne. Chladné ako...
Zmrzlina!
Len jedno sústo! Ako vieš, že ho nemáš rád, keď si to neskúsil?
Naozaj nemám rád špenát. Pochybujem, že horúca smotana pomôže.
No tak. Po špenáte zosilnieš!
Ako Pepek námorník. Poznáte ho tu?
Myslíte Pepka?
Nemyslím, že hovoríme to isté, zlatko.
No tak. Jedno sústo.
Vravela som.
Ach, nie, nie.
Nie, nemôžeš ju použiť. Je špinavá. Dovoľ.
Opustiť mamu na Deň matiek kvôli práci bola jedna vec.
Ale podvádzať ju s inou matkou bolo niečo iné.
Páči sa.
Lahodné!
Takže, práca?
Ach, áno. To. Ach.
Alejandro Vera chce, aby sme premaľovali celý hotel,
čo znamená, že máme pred sebou veľmi ťažké rozhodnutie.
A toto je iná farba než máme teraz?
- A sú to aj dve rôzne farby? - No, nemohli by byť rozdielnejšie.
Toto je lososová a toto plameniaková.
Viem, že sa to zdá byť triviálne,
ale tento Vera stále spochybňuje všetko, čo urobím.
Ako keby si myslel, že žena v podnikaní nemôže azda vedieť, čo robí.
Takže, čo myslíš?
Tá?
Plameniaková! Súhlasím. Je oveľa lepšia ako tá hrozná lososová.
PLAMENIAK – PLAMENIAK
Aj toto je plameniaková. Sú rovnaké.
Vzala som dve plameniakové.
Ach, Máximo, ďakujem. Odľahlo mi. Kto potrebuje Chada, keď mám teba.
Čo tak fotku?
- Neviem, či... - Ach, prečo nie? Môžeme.
Ach, počkaj, tu. Tak!
Dobre, ideme na to! Úsmev, kamoš.
Trochu bližšie. To je ono.
Povedzte „Šťastný Deň matiek!“
Pripadá ti to vtipné?
Páčia sa mi časti, kde vyzeráš smiešne.
Ak chceš, môžeš pokračovať v príbehu tu.
A ochutnať toto?
Nech zistíš, či tam je pre teba dosť limetky.
Bolo by mi cťou.
Nepreháňala by som to tak. Len nechcem sťažnosti pri stole.
Hej! Akurát som vyhrával.
Obráť, obráť, skok, Uno, ťahaj štyri. Vyhral som. Koniec.
Vráťme sa k hudobninám.
Obľúbená pieseň? Neviem.
Je ťažké vybrať jednu. Asi „We Got The Beat“.
- Je smiešna. - Presne.
Pretože...
- Pretože ju strašne často hrajú? - Áno!
Súhlasím.
Prešla si mojím testom.
Nuž, mám veľmi dobrú učiteľku.
Čo si povedala mame? Vieš, aby si sa vyvliekla z Dňa matiek.
Nič. Je na nejakej benefičnej akcii pre starostu či čo.
Asi ani nevie, že je Deň matiek.
Ale ak by sme mali dobré matky, neboli by sme tu
a nestáli tu hodiny počas Dňa matiek, však?
Sara mala byť nadšená.
Práve stretla prvého človeka, čo ju od Robertinho odchodu rozosmial.
Ale jej polievka zrazu chutila ako vývar lží.
Prepáč. Musím ísť.
- Som Sara. - Aida.
Teraz si môže niekto dať zajtra na obed steakový sendvič.
Fotka.
ĽÚBIM ŤA, MAMI!
Panebože! To je rozkošné.
Naozaj, slečna Daviesová? Je to rozkošné?
- Je tam „Ľúbim ťa, mami“. - To je zlaté.
Nie, nie je to zlaté.
Nie ste moja mama. Mal by som obedovať s ňou.
To ju „te quiero“.
Veľmi ma to mrzí.
Nie, prepáčte. Nemal by som sa s vami tak rozprávať.
To nič. Máš právo byť nahnevaný.
Väčšinou by som sa pri niečom takomto spoľahla na Chada,
keď Vera spochybňuje každé moje rozhodnutie.
No, rozhodli ste sa skvelo pre plameniakovú.
Všetci vieme, že lososová je lepšia.
Ja len... chýba mi môj Chad.
Nikdy som nevidel Diane takú zraniteľnú.
Tak veľmi som sa sústredil na to, čo obed znamenal pre mňa,
že som nepomyslel, čo mohol znamenať pre ňu.
Neviem, kde je Chad, ale keby tu bol,
povedal by vám, že ste úžasná šéfka so skvelými inštinktmi.
A nikomu by ste nemali dovoliť spochybňovať rozhodnutia.
Ďakujem, Máximo.
Mohol by som ostať na dezert.
Ešte som nejedol horiace banány.
Nie. Nie, Máximo. Musíš odísť.
Choď za svojou skutočnou mamou.
Bež za ňou.
Dobre, kto si objednal margaritu... Dobre.
Nevhodné, Eileen.
Hej! Kde si bol? Je to tam šialené.
Počkať. Ty sa skrývaš?
Čože? Nie. Ako sa opovažuješ.
Len sa uisťujem, že máme dosť uterákov.
A na čo? Potopu?
Dobre, fajn. Mám prestávku. Je toho príliš. Dokonca aj pre mňa.
Áno, cítim sa úplne pošpinený.
Takéto je byť tebou?
Nanešťastie, áno. Prvotriedne telo je požehnanie a aj prekliatie.
- Mal by som sa vrátiť. - Nie.
Nemôžem ťa v tom nechať samého.
Žiadneho bazénového čašníka neopustím. Poďme.
Ostaňte. Ostaňte sedieť.
Ostaňte sedieť. Nie! Vrátim sa!
Neskoro.
Dal som prednosť práci pred blízkymi
a jediným výsledkom bola, popravde, rozkošná alobalová labuť.
Prisahám, ak z tohto spravíme box, zoženiem Stalloneho na otvorenie.
Nie? Dobre.
Veľa šťastia. Je tvrdšia ako Chuck Norris.
Ay, nie. Nie aj ty, Lorena. Asi už neznesiem ďalší zlý návrh.
Tento budeš chcieť počuť.
Poď so mnou.
Dobre, môžeš sa pozrieť.
Ja... neviem, čo povedať.
Povedala som si, že nikto
si nezaslúži dostať sa od liekov na hnačku viac než ty.
To je také milé.
Vieš si to predstaviť? Vlastný butik.
Čo keď sa staneš slávnou módnou návrhárkou v celom Acapulcu?
- V celom Mexiku. - Na celom svete!
Bola by si v časopisoch.
Hviezdy by nosili tvoje šaty na červenom koberci.
No teda. Koho to máte na sebe?
Juliu Gonzálezovú.
Ay, Lorena. To je... To je od teba také milé.
Je to... Je to ako sen.
Musí to byť len sen?
To je dobrá otázka.
Ach, slečna Daviesová. Pardon. Upracem to.
Prečo? Vyzerajú tam úžasne.
Julia, dokázala by si to?
Teda, predávať šaty v suveníroch je jedna vec, ale toto...
Je to veľká zodpovednosť.
Áno, je.
Budem musieť premeniť priestor,
zaplniť ho kolekciou, najať zamestnancov, získať materiál,
ale viem, že to dokážem.
Viem, že by som mohla.
Len... len nemám toľko peňazí.
Ale ja áno. A najlepšie ich použijem, keď ich investujem do teba.
To myslíte vážne?
Nedávno mi niekto pripomenul, aby som verila svojim inštinktom. Takže...
veľmi vážne.
Panebože. Ďakujem.
Ďakujem.
Ach, nie. Ja ďakujem tebe. Neviem sa dočkať chvíle, keď zažiariš.
A strčíš to do toho Verovho samoľúbeho, krásneho ksichtu.
Zdá sa, že ešte niekto obedoval so svojou mamou.
Nie. Opustil som tú svoju kvôli obedu s Diane.
Som najhorší syn v histórii.
Máximo, nebuď na seba taký tvrdý.
Trvalo mi 30 rokov, kým som odhalil tajomstvo rovnováhy
medzi požiadavkami Las Colinas a rodiny.
Ako ste to urobili?
Nuž...
najal som niekoho, kto robí všetko, čo som nechcel robiť.
Bez urážky, Don Pablo, ale ja nechcem čakať tak dlho.
Musím ísť.
Páči sa. Teraz má tá vaša kamošku.
Dokázali... Dokázali sme to. Už je koniec.
Hej, odkiaľ máš toľko peňazí?
Odkiaľ mám ja toľko peňazí?
Vravel som ti. Požehnanie a prekliatie.
Čo keby sme to mohli robiť každý deň?
Čo keby sa mohli rodičia uvoľniť a úplne bez detí?
Chceš im uniesť deti? Na teba trochu temné, nie?
Čože? Nie!
No, čo keby existovalo miesto, kde sa deti hrajú,
kým sa dospelí odtrhnú z reťaze?
Zarobili by sme neskutočné peniaze.
Presne!
Héctor, zakladáme prvú
Zónu... Oblasť detských aktivít... v Las Colinas.
Chytľavé.
Dobre. Potrebujeme Joyce...
Na názve sa chvíľu dohadovali,
ale Memo a Héctor tvorili prvý detský klub v hoteli.
„Prvý detský klub“?
Hugo, je niečo z toho, čo hovorí, pravda?
Skôr sa to zakladá na skutočnosti.
Nakrájaj to na menšie.
Viem, ako krájať cesnak.
- Naozaj? - Áno.
Ja že máš nejakého sluhu na cesnak.
Mám, ale sledujem ho pri práci.
Mama išla domov porazená, osamelá a...
keďže Doña Rosita tak rýchlo dojedla tú vežu z plodov mora...
aj veľmi hladná. Našťastie...
Šťastný Deň matiek!
Všetkým bolo hrozne, že sme premárnili deň,
tak sme sa snažili zachrániť večer.
Esteban kúpil kvety, Sara pripravila jedlo
a ja som mal dokonalý darček.
ĽÚBIM ŤA, MAMI!
Krásne, Máximo. Ďakujem.
Poďme jesť. Robila som lazane.
Nie. Pripravila si večeru?
V živote si nič nevarila.
Už ti musí byť lepšie.
Raz to príde, potom odíde.
Pustime sa do toho. Vzrušujúce. Vyzerá to výborne, zlatko.
- Prípitok. - Áno, áno.
Volajú to „Deň matiek“, ale v skutočnosti je to náš deň.
Náš deň, aby sme si spomenuli, aké máme šťastie, že ťa máme.
Aj ja mám šťastie, že vás mám. Ľúbim vás zo srdca.
- Nazdravie. - Ďakujem.
Za darčeky a všetko.
Nevedela som, že si sa naučila variť.
Môžem pripraviť mojarru frita.
- Áno! - Áno. Áno, prosím.
Variť je ťažké...
Nie, ide o to, že z lazane mám vetry.
A prečo by som si to robil?
Hej, poďte mi pomôcť, aby ste sa tiež naučili variť.
V ten deň
mi pripomenuli, že najdôležitejšie
je byť nablízku pre ľudí, na ktorých vám záleží.
Pre Mema a Héctora to bolo byť tu jeden pre druhého
a premyslieť inováciu, akú ešte hotelierske odvetvie nezažilo.
VITAJTE V DETSKOM KLUBE
Vygooglim si to.
Pre Juliu priateľka,
ktorá ju postrčila, keď bolo treba, aby si verila.
A Diane si uvedomila, že tu môže byť sama pre seba,
hoci jej neprekážala spoločnosť navyše.
Ešte raz ďakujem, Máximo, za tvoje milé slová na včerajšom obede.
Bez problémov.
Som chlapík na riešenia.
- Ak budete niečo potrebovať... - Odkiaľ ide tá hudba?
Chad?
Mami.
To znamená „vrátil som sa“ po juhoamericky.
Ach, tak veľmi si mi chýbal.
Určite si necháme tú bradu?
Ach, to je jedno.
Máme čo dobiehať.
Ako dlho som bol preč?
A pokiaľ ide o mňa, rád by som ti povedal, čo som sa naučil.
Ale...
popravde, Paloma,
stále sa snažím zistiť, ako byť na blízku ľuďom, ktorých ľúbim.
Dobre.
L... L... Len „dobre“?
Práve som ti povedal krásny príbeh,
čo obsahoval jedlo, ktoré práve pripravuješ.
Prepáč, ale to vôbec nie je ľahké.
Pozri, poviem ti to jasnejšie a jednoduchšie.
Nepotrebujem tvoje príbehy, oci.
Nepotrebujem pomoc pri vyprážanej rybe.
Úprimne, nepotrebujem nič.
Nie od teba.
Viem, že ma nepotrebuješ, Paloma.
Ale ja potrebujem teba.
Pozri. Poď sem.
Viem, že nie som dokonalý. Ani zďaleka. Ale...
celý tento výlet s Hugom...
snažím sa zlepšiť.
Viem, že som veľa vecí zmeškal. Viem to.
Len už nechcem zmeškať nič ďalšie.
Chápem,
ale nemôžeš očakávať, že sa všetko zmení po jednom spoločnom varení.
No ale ešte si ju neochutnala.
No tak. Ochutnaj ju. No tak.
A?
- Výborná. - Však?
Výborná a fakt som nechcela, aby mi chutila.
Asi sa ťa môžem pokúsiť viac začleniť do života.
Máme čo dobiehať.
Áno. Je toho veľa.
Hej...
Von som chytil tohto chlapíka, snažil sa sem vlámať.
Mám zavolať polišov, alebo, viete, vybaviť to?
Čože? Nie. Pustite ho.
Nesnažil sa sem vlámať. Býva tu.
Takže, to je tvoj...
Manžel.
Vydala si sa?
Tak sme to už asi dobehli.
Teší ma, Máximo.
Preklad titulkov: Jozef Ferencz